# 2002ko Espainiako Itzulia

2002ko Espainiako Itzulia :
| Datu orokorrak ||
| Lasterketa | 57. Espainiako Vuelta |
| Txapelketa | Espainiako Vuelta |
| Etapak | 18 |
| Datak | irailak 7 – 2002.eko irailak 29 |
| Luzera | 3.134 km |
| Herrialdea | Espainia |
| Irteera-lekua | Valentzia |
| Helduera-lekua | Madril |
| Taldeak | 23 |
| Parte-hartzaileak | 207 |
| Amaitu dutenak | 132 |
| Bataz besteko abiadura | 41,658 km/o |
| Emaitzak ||
| Txapelduna | Aitor González Jiménez (Kelme-Costa Blanca) |
| Txapeldunordea | Roberto Heras (US Postal Service) |
| Hirugarrena | Joseba Beloki (ONCE-Eroski) |
| Puntukako sailkapena | Erik Zabel (Telekom) |
| Eskalatzailerik onena | Aitor Osa (iBanesto.com) |
| Erregulartasuna | Roberto Heras (US Postal Service) |
| Talderik onena | Kelme-Costa Blanca |
| ◀2001 | 2003▶ |
| Dokumentazioa ||
2002ko Espainiako Itzulia Itzuli Handi honen 57. edizioa izan zen. 2002ko irailak 7 eta 29 artean ospatu zen Valentzia eta Madril artean, 21 etapatan banatutako 3134 kilometroko ibilbidea eginez.
Valentziako irteeran, edizio honetako garaipenerako faboritoen artean aurreko urteko garailea izan zen Ángel Casero, Santos González, Francesco Casagrande, Iban Mayo, Roberto Heras, Óscar Sevilla eta Joseba Beloki zeuden.
5. eta 6. etapak izan ziren mendate tontorrean amaitu ziren lehenak. Lehen mendate hauek igaro ondoren, Óscar Sevilla zen liderra, gertu Alexander Vinokurov eta Roberto Heras zituelarik.
Banakako lehen erlojupekoan, Kordoban jokatu zena, Aitor Gonzálezek efektu kolpe bat eman zuen, eta, etapa garaipena lortuz, bigarren jarri zen sailkapen nagusian, liderra zen Óscar Sevillagandik segundo bakar batera. Heras izan zen kaltetuenetako bat, etapa amaitzean liderragandik minutu eta erdi baino gehiagora geratuz.
Bejartarrak galdutako denbora 15. etapan berreskuratuko zuen, Anglirun amaitu zena. Herasek bakarrean distiratu zuen etapa irabaziz eta lider jarriz. 18. etapan, La Covatilla Eski Estazioan, bere jaioterritik gertu, Herasek apur bat gehiago handitu zuen bere hurbileneko arerioekiko abantaila.
Alabaina, diferentziak ez ziren azken etaparako nahikoa izango, Madrilen jokatu zen 41 kilometroko erlojupeko bat, non Aitor Gonzálezek Itzulia ostu zion Roberto Herasi, bejartarra azkenean bigarren geratuz. Joseba Beloki izan zen hirugarren.

## Taldeak

| Taldea | Taldeko liderra |
| Team Coast | Ángel Casero |
| Acqua & Sapone | Santos González |
| Ag2r Prévoyance | Mikel Astarloza |
| Alessio | Pietro Caucchioli |
| Bigmat-Auber 93 | Félix García Casas |
| Cofidis, Le Crédit par Téléphone | David Millar |
| Domo-Farm Frites | Jeroen Blijlevens |
| Euskaltel-Euskadi | Iban Mayo |
| Fassa Bortolo | Francesco Casagrande |
| iBanesto.com | Juan Miguel Mercado |
| Index-Alexia | Paolo Savoldelli |
| Taldea | Taldeko liderra |
| Jazztel-Costa de Almería | Rafael Casero |
| Kelme-Costa Blanca | Óscar Sevilla |
| Lampre-Daikin | Juan Manuel Gárate |
| Mapei-Quick Step | Óscar Freire |
| Milaneza-MSS | Claus Michael Møller |
| ONCE-Eroski | Joseba Beloki |
| Phonak | Oskar Camenzind |
| Relax-Fuenlabrada | Nacor Burgos |
| Saeco-Longoni Sport | Gilberto Simoni |
| Tacconi Sport | Peter Luttenberger |
| Telekom | Erik Zabel |
| US Postal Service | Roberto Heras |

## Kanpo estekak

* Datuak: Q1071113